कंपनी ने 100% ऑन-रोड लोन देने की बात कही, 5 साल में चुका सकेंगे
अब एथर की इलेक्ट्रिक स्कूटर सिर्फ 2999 रुपए की मंथली EMI पर मिलेगी। ई-स्कूटर के लिए कस्टमर सिर्फ 5 मिनिट से भी कम समय में 100% ऑन-रोड फंडिंग का अप्रूवल हासिल कर सकेंगे, यह इंडस्ट्री में सबसे तेज अप्रूवल टर्न अराउंड टाइम (TAT)है।
अब एथर की इलेक्ट्रिक स्कूटर सिर्फ 2999 रुपए की मंथली EMI पर मिलेगी। कंपनी का दावा है कि ई-स्कूटर के लिए कस्टमर सिर्फ 5 मिनिट से भी कम समय में 100% ऑन-रोड फंडिंग का अप्रूवल हासिल कर सकेंगे। कंपनी के मुताबिक यह इंडस्ट्री में सबसे तेज अप्रूवल टर्न अराउंड टाइम (TAT)है।
इसके लिए ई-स्कूटर बनाने वाली बेंगलुरु की कंपनी एथर एनर्जी ने बजाज फाइनेंस लिमिटेड (BFL), IDFC फर्स्ट और हीरो फिनकॉर्प के साथ पार्टनरशिप की है। इलेक्ट्रिक स्कूटर की बिक्री को बढ़ावा देने के लिए कंपनी ने एक फाइनेंस प्लान का ऐलान किया है।
इस प्लान के तहत बायर्स को 60 महीने, यानी 5 साल तक के लिए फ्लेक्सिबल लोन टेन्योर का ऑप्शन भी मिलेगा। ऐसा पहली बार है जब किसी ईवी कंपनी ने 5 साल का फाइनेंस प्लान शुरू किया है।
FAME-II स्कीम में बदलाव के बाद महंगी हुई EV
हाल ही में FAME-II स्कीम के तहत EV पर मिल रही सब्सिडी में बदलाव किया गया था। इसके बाद एथर, ओला, TVS समेत सभी कंपनियों ने अपने EV प्रोडक्ट की कीमतें बढ़ा दी थीं। एथर एनर्जी ने भी अपने स्कूटर की कीमत में 20 हजार रुपए की बढ़ोतरी की थी। इंडियन मार्केट में अवेलेबल स्पोर्टी इलेक्ट्रिक स्कूटर Ather 450 का लेटेस्ट प्राइस 1.48 लाख रुपए (एक्स-शोरूम) है।
2023 एथर 450X: वैरिएंट-वार कीमतें
EV खरीदना होगा आसान
एथर एनर्जी के चीफ बिजनेस ऑफिसर रवनीत फोकेला ने कहा, 'कस्टमर को आकर्षक फाइनेंसिंग ऑप्शन देने के लिए एथर ने बजाज फाइनेंस के साथ काम किया है। बजाज फाइनेंस हमारे कंज्‍यूमर्स के लिए ईवी की खरीदारी को आसान बनाएगा और बड़े पैमाने पर ज्यादा से ज्यादा लोगों को ईवी अपनाने में मदद करेगा।
बजाज फाइनेंस लिमिटेड के प्रेसिडेंट- पर्सनल लोन एंड सेल्स फाइनेंस अमित रघुवंशी ने कहा, 'एथर के ग्राहक बिना किसी परेशानी के लोन का लाभ उठा सकेंगे।
अप्रैल में 450X लाइनअप को किया था अपडेट 
एथर एनर्जी ने 14 अप्रैल 2023 को 450X का नया सस्ता वैरिएंट लॉन्च किया था। इसमें एथर 450X और एथर 450X प्रो-पैक शामिल हैं। कंपनी ने अपने पोर्टफोलियो से 450 प्लस वैरिएंट को हटा दिया था। 2023 एथर 450X के साथ पैकेज में फास्ट चार्जिंग समेत कई सुविधाएं दी गई हैं। स्कूटर अब कॉस्मिक ब्लैक, सॉल्ट ग्रीन, ट्रू रेड, लूनर ग्रे, स्पेस ग्रे और स्टिल वाइट कलर में अवेलेबल है।
नए एथर 450X के बेस वैरिएंट में हिल होल्ड असिस्ट, पार्क असिस्ट, GPS नेविगेशन, राइड मोड्स, ब्लूटूथ कनेक्टिविटी और लाइव ट्रैकिंग जैसी कई एडवांस्ड फीचर्स मिलते हैं। हालांकि इसमें OTA (ओवर-द-एयर) अपडेट नहीं मिलेगा और इसके 7-इंच टचस्क्रीन में मल्टी कलर डिस्प्ले की जगह बेसिक ग्रेस्केल इंटरफेस दिया गया है। इस पर स्कूटर के चार्जिंग स्टेटस को भी देखा जा सकेगा।
2023 एथर 450X : पावरट्रेन
एथर 450X में पहले के मुकाबले 25% ज्यादा बेहतर कैपेसिटी से लैस 3.7 किलोवॉट की लिथियम ऑयन बैटरी पैक दिया गया है, जिसकी लाइफ 20 प्रतिशत ज्यादा है। कंपनी ने बैटरी की वारंटी को तीन साल से बढ़ाकर पांच साल या 60 हजार किलोमीटर कर दी है।
एथर का दावा है कि यह बैटरी 5 साल के अंत में 70% रेंज देगी। स्कूटर में चार राइड मोड- ईको, राइड, स्पोर्ट और वॉर्प मिलते हैं। फुल चार्ज में स्कूटर की सर्टिफाइड रेंज 146 किलोमीटर है, जबकि ट्रू रेंज 105 किलोमीटर है।
स्कूटर की टॉप स्पीड 90 Kmph
नया एथर 450X का बेस वैरिएंट सिंगल डिफॉल्ट राइड मोड के साथ आता है, जबकि इसके टॉप-एंड वैरिएंट में इको, राइड, स्पोर्ट्स और रैप जैसे राइडिंग मोड्स मिलते हैं। हालांकि इसका पावरट्रेन में कोई बदलाव नहीं किया गया है।
स्कूटर को पावर देने के लिए इसमें मोटर दी गई है जो पिछले पहिए से बेल्ट की मदद से जुड़ी है। ये इलेक्ट्रिक मोटर 6.4kW की मैक्सिमम पावर और 26Nm का पीक टॉर्क जनरेट करता है। ये ई-स्कूटर 3.3 सेकंड में 0 से 100 Kmph की रफ्तार पकड़ सकता है और इसकी टॉप स्पीड 90 Kmph है।
स्कूटर में नया क्या
कंपनी ने इसके डैशबोर्ड के यूजर इंटरफेस में पुराने सॉफ्टवेयर को हटाकर नए एथरस्टैक 5.0 सॉफ्टवेयर से अपडेट किया है। इसके साथ ही इंटरफेस में अब गूगल वेक्टर मैप भी मिलेगा, जिससे यूजर के लिए ट्रिप प्लान करना और ट्राफिक रूट तय करना आसान होगा।
नया इंटरफेस यूज करने में एकदम आसान है। यह अलग-अलग एनीमेशन मोड्स के जरिए पावर और रेंज की जानकारी यूजर को दिखाता रहता है। वहीं यूजर एक क्लिक कर फोन कॉल को रिसीव या कट कर सकता है।
वहीं सेफ्टी के लिए साइड स्टैंड कट ऑफ (साइड खुले होने पर स्कूटर स्विच ऑफ रहेगा) और ऑटो हिल होल्ड फीचर दिया गया है। कंफर्ट के लिए स्कूटर की सीट की लंबाई को बढ़ाया गया है। स्कूटर में टायर प्रेशन मॉनीटरिंग सिस्टम भी दिया गया है।
टायर से 20 प्रतिशत ज्यादा ग्रिप मिलेगा
स्कूटर में खास तरह का टायर इस्तेमाल किया गया है जिसमें 20 प्रतिशत ज्यादा ग्रिप है। यह टायर सभी मौसम के अनुकूल है। यह टायर स्कूटर को आसानी से टर्न कराने में मदद करता है। इमरजेंसी में ब्रेकिंग सिस्टम भी काफी शानदार है। दोनों इलेक्ट्रिक स्कूटरों में नए सिंगल-कास्ट, एल्यूमीनियम रियर व्यू मिरर भी मिलते हैं। एथर के डैशबोर्ड की रैम को 1GB से बढ़ाकर 2GB कर दिया गया है।